Diari Oficial de la Generalitat Valenciana


Sumari del DOGV 8544, del 09-05-2019 (2019/4705)

RESOLUCIÓ de 6 de maig de 2019, de la Direcció General de Funció Pública, per la qual es confirmen en els llocs respectius les persones que han superat el curs d'accés al subgrup C2, sector administració general, pel torn de promoció interna, mitjançant conversió directa de places, convocatòries 79/04, en execució de la Sentència 206/14, del Jutjat Contenciós Administratiu 8 de València.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8544

Data del DOGV
:   09-05-2019

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2019/4705


Data del document
:   06-05-2019

Organisme emissor
:   Conselleria de Justícia, Administració Pública, Reformes Democràtiques i Llibertats Públiques

Tipus de document
:   Resolució

Anàlisi jurídica

 Descriptors 

:   * Conselleria de Justícia, Administració Pública, Reformes Democràtiques i Llibertats Públiques
    * funcionari

RESOLUCIÓ de 6 de maig de 2019, de la Direcció General de Funció Pública, per la qual es confirmen en els llocs respectius les persones que han superat el curs d'accés al subgrup C2, sector administració general, pel torn de promoció interna, mitjançant conversió directa de places, convocatòries 79/04, en execució de la Sentència 206/14, del Jutjat Contenciós Administratiu 8 de València. [2019/4705]  
  
  
Per Ordre de 5 de desembre de 2005, de la Conselleria de Justícia, Interior i Administracions Públiques, es convoca curs selectiu d'accés al grup D, sector administració general, pel torn de promoció interna, mitjançant conversió directa de places, convocatòria 79/04, corresponent a l'oferta d'ocupació pública de l'any 2004, per al personal de l'Administració de la Generalitat (DOGV 5157, 19.12.2005).  
Per Resolució de 22 de maig de 2008, del conseller de Justícia i Administracions Públiques, es publica la relació d'aspirants que han superat el curs selectiu d'accés al grup D, sector administració general, pel torn de promoció interna, mitjançant conversió directa de places. Convocatòria 79/04 (DOGV 5775, 02.06.2008).  
La Sentència ferma 206/14, de 29 de maig, del jutjat contenciós administratiu número 8 de València, estima el recurs interposat i ordena al tribunal qualificador «rectificació de les puntuacions atorgades en l'apartat 1 del barem de mèrits de tots els funcionaris participants del grup E que, a data 1 de maig de 2001, estigueren ocupant llocs de treball de subalterns, ordenances, telefonistes i vigilants, de naturalesa funcionarial, sector administració general (?) amb les conseqüències que això comporte als efectes previstos en la base 7 de la convocatòria relativa a l'elaboració de la puntuació final del concurs de mèrits i la llista definitiva d'aspirants admesos al curs selectiu».  
  
Vista la Resolució de 20 de desembre de 2018, de la consellera de Justícia, Administració Pública, Reformes Democràtiques i Llibertats Públiques, per la qual, en execució de sentència, es publica la relació d'aspirants que han superat el curs selectiu d'accés al grup D, sector administració general, pel torn de promoció interna, mitjançant conversió directa de places. Convocatòria 79/04. (DOGV 8462, 11.01.2018).  
  
Considerant que, d'acord amb el que es disposa en l'article 24 i la disposició addicional sisena de la Llei 10/2010, de 9 de juliol, d'ordenació i gestió de la funció pública valenciana, les referències que la convocatòria 79/04 es fan al grup D han d'entendre's fetes al grup/subgrup professional C2, cos C2-01.  
Per Resolució de 17 d'abril de 2019, de la consellera de Justícia, Administració Pública, Reformes Democràtiques i Llibertats Públiques, es procedeix a la reclassificació dels llocs dels quals són titulars les persones que han superat el curs selectiu de la convocatòria 79/04, esmentades en l'annex II de la Resolució de 20 de desembre de 2018, de la consellera de Justícia, Administració Pública, Reformes Democràtiques i Llibertats Públiques, en llocs del grup/subgrup professional C2, sector administració general, cos C2-01, auxiliar de l'administració de la Generalitat, escala C2-01-02, auxiliar de serveis, amb efectes de 15 de maig de 2019.  
En exercici de les competències atribuïdes per l'article 11 del Decret 87/2017, de 7 de juliol, del Consell, pel qual s'aprova el Reglament orgànic i funcional de la Conselleria de Justícia, Administració Pública, Reformes Democràtiques i Llibertats Públiques, modificat per Decret 23/2019, de 22 de febrer, del Consell, resolc:  
  
  
Primer. Confirmació del personal que ha superat el curs selectiu  
  
Confirmar el personal que s'esmenta en l'annex i que ha superat el curs selectiu d'accés al grup D, sector administració general, pel torn de promoció interna, mitjançant conversió directa de places, convocada per Ordre de 5 de desembre de 2005, de la Conselleria de Justícia, Interior i Administracions Públiques, convocatòria 79/04, en execució de la Sentència 206/14, de 29 de maig, del jutjat contenciós administratiu número 8 de València, en els llocs de treball dels quals són titulars i que en l'annex s'indiquen, amb efectes de la presa de possessió.  
  
  
Segon. Acte de presa de possessió  
L'acte de presa de possessió al qual queda convocat tot el personal esmentat en l'annex I de la present resolució tindrà lloc el 15 de maig de 2019, a les 10.00 hores, en les seus següents:  
a) Direcció Territorial de la Conselleria de Justícia, Administració Pública, Reformes Democràtiques i Llibertats Públiques a Alacant, Rambla Méndez Núñez, 41 (Torre Generalitat), 03055 Alacant, els que tinguen destinació en la citada província.  
b) Direcció Territorial de la Conselleria de Justícia, Administració Pública, Reformes Democràtiques i Llibertats Públiques a Castelló, carrer Major, 78, 12026 Castelló, els que tinguen destinació en la citada província.  
c) Direcció General de Funció Pública de la Conselleria de Justícia, Administració Pública, Reformes Democràtiques i Llibertats Públiques, Servei de Selecció, Provisió i Carrera Professional Horitzontal, Complex Administratiu 9 d'octubre, carrer de la Democràcia, Torre 4, 5a 46606 València, els que tinguen o hagen obtingut destinació en la citada província.  
Els efectes econòmics i administratius de la presa de possessió seran del dia 15 de maig de 2019.  
  
Tercer. Recursos  
Contra la present resolució, que posa fi a la via administrativa, les persones interessades podran interposar recurs contenciós administratiu davant el jutjat contenciós administratiu corresponent, en el termini de dos mesos, comptadors des de l'endemà de la seua publicació. Així mateix, amb caràcter potestatiu, es podrà interposar recurs de reposició, en el termini d'un mes des de l'endemà de la publicació, davant el mateix òrgan que ha dictat la resolució. Tot això de conformitat amb el que estableixen els articles 112, 114, 115, 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 8, 14.2 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjudici que les persones interessades puguen exercitar, si escau, qualsevol altre que estimen procedent.  
  
València, 6 de maig de 2019.- La directora general de Funció Pública: Eva María Coscollá Grau.